text: Betri Stuðulsgrunnurin letur til gransking
text: #000003
text: – Tað er tørvur á føroyskari gransking, og tað er tørvur á fígging til góðar, føroyskar granskingarverkætlanir. Tí hava vit gjørt av at seta fleiri pengar av til føroyska gransking í ár, sigur Evy Jacobsen, stjóri í Betri PF. Treytin er, at granskingin er føroysk og at hon er til gagns fyri føroyingar, sum heild.
text: #000004
text: Hetta til 31. mai ber til hjá føroyskum granskarum at søkja um pening úr Betri Stuðulsgrunninum.
text: #000005
text: Stuðulsgrunnurin hjá Betri hevur til endamáls at stuðla átøkum í Føroyum, sum fyribyrgja skaða og vanlukkum, skapa tryggleika og annars gagna samfelagnum. Higartil hava tað serliga verið samarittar, bjargingarfeløg og trygdarútgerð av ymsum slagi, sum hava staðið ovast á listanum yvir tað, sum Betri hevur stuðlað.
text: #000006
text: – Men nú hava vit gjørt av at tvífalda stuðulsupphæddina – úr 5 milliónum upp í 10 milliónir. Tað gera vit, tí vit vilja bera samfelagnum aftur av yvirskotinum. Tað eru jú kundarnir, sum eiga tryggingina, og tá tað gongur væl, skal tað koma øllum føroyingum til góðar, greiðir Evy Jacobsen, stjóri í Betri Trygging frá.
text: #000007
text: Av teimum 10 milliónunum, sum Stuðulsgrunnurin í ár letur, verða pengar oyramerktir til gransking. Í hesum sambandi hevur Betri verið í sambandi við Setrið og Granskingarráðið fyri at finna besta leistin.
text: #000008
text: – Tað er eyðsýnt, at tað eru nógv øki, ið vit vilja at vita meiri um, og har størri vitan hevði verið ein fongur fyri alt samfelagið. Tí er upplagt, at eitt ein sterkur aktørur, sum Betri, stuðlar uppundir arbeiðið hjá føroyskum granskarum, heldur Evy Jacobsen.
text: #000009
text: Nýtt poddvarp: Eitt safespace fyri børn og foreldur í sorg
text: #000010
text: 1. sunnudagur í advent 2021
text: #000012
text: Fremsta endamálið hjá Betri Stuðul er at skapa tryggleika umvegis stuðul. Hetta gera vit við at stuðla átøkum, felagsskapum og verkætlanum, sum betra tryggleika, heilsu og samfelag okkara.
text: #000013